รัฐบาลไทย-ข่าวทำเนียบรัฐบาล-กระทรวงยุติธรรม โดยกรมสอบสวนคดีพิเศษ จับมือ ก.ล.ต. เพิ่มประสิทธิภาพการทำงานด้านอาชญากรรมทางเศรษฐกิจ
วันพุธที่ 10 พฤศจิกายน 2564
กระทรวงยุติธรรม โดยกรมสอบสวนคดีพิเศษ จับมือ ก.ล.ต. เพิ่มประสิทธิภาพการทํางานด้านอาชญากรรมทางเศรษฐกิจ
กระทรวงยุติธรรม โดยกรมสอบสวนคดีพิเศษ จับมือ ก.ล.ต. เพิ่มประสิทธิภาพการทํางานด้านอาชญากรรมทางเศรษฐกิจ
เมื่อวันอังคารที่ 9 พฤศจิกายน 2564 เวลา 11.00 น. ที่อาคารกรมสอบสวนคดีพิเศษนางสาวรื่นวดี สุวรรณมงคล เลขาธิการสํานักงานคณะกรรมการกํากับหลักทรัพย์และตลาดหลักทรัพย์ พร้อมด้วย นายศักรินทร์ ร่วมรังษี รองเลขาธิการฯ นายเอนก อยู่ยืน ผู้ช่วยเลขาธิการฯ นางวิไลลักษณ์ เจนอนันต์พร ผู้อํานวยการฝ่ายตรวจสอบตลาดทุน 2 นางพัฒนพร ไตรพิพัฒน์ ผู้อํานวยการฝ่ายตรวจสอบตลาดทุน 1 และนายสุเมธ วิเชียรชัย ผู้อํานวยการฝ่ายคดี เข้าพบ นายไตรยฤทธิ์ เตมหิวงศ์ อธิบดีกรมสอบสวนคดีพิเศษ เพื่อแสดงความยินดีในโอกาสได้รับตําแหน่ง และร่วมประชุมหารือถึงแนวทางทํางานร่วมกัน โดยมี พันตํารวจตรี ยุทธนา แพรดํา รองอธิบดีกรมสอบสวนคดีพิเศษ นายทวีวัฒน์ สุรสิทธิ์ ผู้อํานวยการกองคดีการเงินการธนาคารและการฟอกเงิน ร้อยตํารวจเอก ปิยะ รักสกุล ผู้อํานวยการกองบริหารคดีพิเศษ ร้อยตํารวจเอก สุขวัฒน์ เทพแปง รองผู้อํานวยการกองคดีการเงินการธนาคารและการฟอกเงิน นายธีรศักดิ์ มาตาเดิม ผู้อํานวยการศูนย์สืบสวน ควบคุมการแลกเปลี่ยนเงินและการประกอบธุรกิจสินทรัพย์ดิจิทัล และนายพัลลภ เกิดเทพ ผู้อํานวยการศูนย์สารสนเทศ ร่วมประชุมหารือถึงการบูรณาการการทํางานเชิงรุกในการป้องกันปราบปรามการแลกเปลี่ยนข้อมูล และองค์ความรู้เกี่ยวกับแนวโน้มการกระทําความผิดเกี่ยวกับตลาดทุนในปัจจุบัน
สืบเนื่องจาก ที่ผ่านมา กรมสอบสวนคดีพิเศษ และสํานักงาน ก.ล.ต. ได้มีบันทึกข้อตกลงว่าด้วยการป้องกันและปราบปรามการกระทําความผิดเกี่ยวกับคดีพิเศษ เมื่อวันที่ 15 กรกฎาคม 2562 โดยได้ปฏิบัติงานร่วมกันในเรื่องหลักทรัพย์ ตลาดหลักทรัพย์ สัญญาซื้อขาย การประกอบธุรกิจสินทรัพย์ดิจิตัล ฯลฯ ที่มีผลกระทบต่อระบบเศรษฐกิจโดยรวมของประเทศ ตลอดจนการฉ้อโกงประชาชน อาชญากรรมข้ามขาติมาอย่างต่อเนื่อง เพื่อเป็นการพัฒนาการทํางานตาม MOU ให้มีประสิทธิภาพยิ่งขึ้น จึงได้ประชุม โดยมีข้อหารือดังนี้
1) แนวทางการบูรณาการการทํางานร่วมกันภายใต้บันทึกข้อตกลง (MOU) ระหว่างกรมสอบสวนคดีพิเศษ กับสํานักงานคณะกรรมการกํากับหลักทรัพย์และตลาดหลักทรัพย์ เกี่ยวกับการปฏิบัติงานป้องกันและปราบปราม บังคับใช้กฎหมายในคดีการกระทําความผิดในตลาดทุนที่เกี่ยวกับอาชญากรรมทางเศรษฐกิจ ที่มีผลกระทบต่อสังคมและประชาชนจํานวนมาก
2) พิจารณาเพิ่มพระราชกําหนดการประกอบธุรกิจสินทรัพย์ดิจิทัล พ.ศ. 2561 และพระราชบัญญัติสัญญาซื้อขายล่วงหน้า พ.ศ. 2546 ในบัญชีท้ายประกาศ กคพ. ออกตามความในมาตรา 21 วรรคหนึ่ง (1) แห่งพระราชบัญญัติการสอบสวนคดีพิเศษ พ.ศ. 2547
3) ร่วมมือกันในการพัฒนาความรู้ความเชี่ยวชาญของบุคลากรทั้งสองหน่วยงาน ทั้งนี้ กรมสอบสวนคดีพิเศษจะให้สถาบันการสอบสวนคดีพิเศษเป็นหน่วยงานสนับสนุนการจัดหลักสูตร จัดหาวิทยากร และใช้สถานที่ในการดําเนินการ
4) เพิ่มประสิทธิภาพในการทํางานเชิงรุกเพื่อเป็นการป้องกันและเฝ้าระวัง โดยกรมสอบสวนคดีพิเศษขอบูรณาการแลกเปลี่ยนข้อมูลเทคโนโลยีสารสนเทศ กับสํานักงาน ก.ล.ต. ในเรื่อง AI-Enforcement, Corporate Surveillance และ E-Link ซึ่งจะได้หารือวิธีการเชื่อมโยงข้อมูลต่อไป
5) สํานักงาน ก.ล.ต. มีนโยบายในการนําเทคโนโลยีสารสนเทศมาใช้ในการเฝ้าระวังป้องกันการกระทําความผิดเกี่ยวกับตลาดทุน และอยู่ระหว่างพิจารณาแนวทางในการตั้งพนักงานสอบสวนคดีพิเศษเป็นพนักงานเจ้าหน้าที่ตามพระราชบัญญัติหลักทรัพย์และตลาดหลักทรัพย์ พ.ศ. 2535 เพื่อบูรณาการการทํางานเชิงรุกและป้องกันการกระทําความผิดที่จะเกิดขึ้นในอนาคต